# data[].attributes.body
Bygg ut Moelv ikke legge ned! Legg sykehjemmet ved kilde. Bygg parkeringshus i Moelv. Bygg nytt senter bak herredshuset. Fasade endring gjør mye med trivsel.

# data[].attributes.attachment_link.title
Sykehjemmet, Folkets Hus og byutvikling for deler av Moelv sentrum

# data[].attributes.body
·       Kommunen bør satse målrettet i Nordre Ringsaker gjennom videreutvikling av Mesnali som boområde og bygdesentrum, og Sjusjøen og Natrudstilen som reiselivsdestinasjon.

·       Bolig- og næringsutvikling i Mesnali vil gi nye innbyggere og nye arbeidsplasser, og danne grunnlaget for realisering av potensialet som ligger i handel, turisme og nye næringer knyttet til Sjusjøen.

·       Det bør utarbeides en kommunedelplan for Mesnali, Sjusjøen og Natrudstilen for å belyse arealbehov- og disponering, beredskap, næringsutvikling, naturkvaliteter, utbyggingstakt osv.

·       Kommunen kan vurdere å lage en egen temaplan for ivaretagelse av strandområder og andre mye besøkte friluftsområder. En slik plan bør omfatte kommunens plikter/ambisjoner når det gjelder sanitærforhold, renovasjon og parkering, samt en oversikt over hvilke økonomiske forpliktelser kommunen påtar seg for å holde arealene i stand.

·       Ny bebyggelse må legges i tilknytning til eksiterende sentrum med skoler, barnehager, matbutikker o.l. for å redusere transportbehovet.

·       Det er viktig at kapasitet på skolene kartlegges før man planlegger ny boligbebyggelse slik at man ikke kommer i en situasjon der kommunen mangler skolekapasitet til nye boligområder. Dette er spesielt viktig der man legger til rette for eneboligbebyggelse, rekkehusbebyggelse o.l. som naturlig vil tiltrekke seg barnefamilier.

# data[].attributes.body
Hvor står vi? Hva vil vi med fjellet? Når er det bygd nok hytter? Gjennom utarbeidelse av samfunnsplan og arealstrategi må Ringsaker kommune konkretisere mål og retning for videre utvikling i fjellet. FNs bærekraftsmål og nasjonale føringer nevnes innledningsvis som planforutsetninger for det videre arbeidet. Det er bra, men det fordrer at kommunen foretar en grundig analyse og vurdering av hvordan en kan sikre en framtidig utvikling i fjellet i tråd med disse bærekraftsmålene. Her bør kommunen kanskje søke ekstern bistand.

# data[].attributes.body
Gitt temaet bærekraftig utvikling i fjellet bør kommunen invitere til en paneldebatt for å få løftet problemstillingene fram, og opp fra den tradisjonelle planprosessene. På denne måten kan en sikre involvering og medvirkning fra innbyggere og de mange deltidsinnbyggere, samtidig som politikerinvolveringen styrkes.

# data[].attributes.body
Det er et stort behov for en helhetlig og langsiktig forvaltning av fjellet. Det haster derfor å komme i gang med et administrativt og politisk samarbeid med nabokommunene. Et slikt samarbeid og en tydeligere interkommunal tilnærming vil ikke bare være viktig for natur og friluftsliv, men også sikre veloverveide vare- og handelsetableringer, og gode, klimavennlige transportløsninger, for å nevne noe. Så har vi forståelse for at planavdelingene i de aktuelle kommuner er presset og at ressursene ikke alltid strekker til.